NORAKSTS

|  |  |
| --- | --- |
| 31.01.2019. | Nr.1/25 |

**ATTEIKUMS IZMANTOT PIRMPIRKUMA TIESĪBAS UZ AKCIJU SABIEDRĪBAS ”JELGAVAS SILTUMTĪKLU UZŅĒMUMS” AKCIJĀM**

 (ziņo I.Škutāne)

 **Atklāti balsojot: PAR – 13** (A.Eihvalds, I.Jakovels, S.Stoļarovs, L.Zīverts, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, J.Strods, A.Rāviņš), **PRET-** nav, **ATTURAS** – nav,

2019.gada 22.janvārī saņemts akciju sabiedrības ”Jelgavas siltumtīklu uzņēmums” valdes 2019.gada 15.janvāra paziņojums Nr.1/12 ”Par pirmpirkuma tiesību izmantošanas iespēju”, kurā norādīts, ka Gundars Vītols pārdod sev piederošās 163 707 dematerializētas vārda akcijas ar balsstiesībām par pārdošanas cenu 19 644,84 *euro*.

Saskaņā ar likuma ”Par pašvaldībām” 14.panta pirmās daļas 2.punktu, 21.panta pirmās daļas 27.punktu, Komerclikuma 238.panta otro daļu, akciju sabiedrības ”Jelgavas siltumtīklu uzņēmums” statūtu 7.4.punktu,

**JELGAVAS PILSĒTAS DOME NOLEMJ:**

 Atteikties izmantot pirmpirkuma tiesības uz Gundaram Vītolam piederošajām akciju sabiedrības ”Jelgavas siltumtīklu uzņēmums” 163 707 (viens simts sešdesmit trīs tūkstoši septiņi simti septiņām) akcijām par akciju pārdošanas cenu 19 644,84 *euro* (deviņpadsmit tūkstoši seši simti četrdesmit četri *euro* un 84 centi).

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2019.gada 1.februārī